**HEAK - ettevõtte arengu toetaja**

Harju Ettevõtlus ja Arenduskeskus (HEAK), avalikes huvides Harjumaa ettevõtluse toetajana on suunamas oma tegevusfookust alustavate ettevõtjate ja algusjärgus ettevõtete nõustamise kõrval juba tegutsevate Harjumaa keskmiste ja väikeettevõtete majanduskasvu ning kasumlikkuse kasvu toetamisele.

Juba tegutsevad ettevõtted saavad HEAK’i konsultantidelt tasuta abi ekspordi, turunduse, müügi, finantseerimise jt valdkondades. Ka 2014 aastal jätkab tegevust kasvupotentsiaaliga ettevõtjate arengunõustamine, mille raames toimuvad regulaarsed ettevõtjate nõustamiskohtumised ettevõtluskonsultantidega abistamaks neid eesmärkide saavutamisel. HEAK ettevõtluskonsultandid on eelkõige nõustajad-ettevõtluspsühholoogid, kellega aruteludest võiks kooruda ettevõtte arendamiseks sobilikumad lahendused.

Juba tegutsevatele väike ja keskmistele ettevõtete juhid ja omanikud on kutsutud 4**. septembril** Harju Omavalitsusmajas toimuvale tasuta arenguseminarile **„Ettevõtte arendamine ja arengu finantseerimine“ (vt.** [www.heak.ee/vke-arengu-finatseerimise-seminar](http://www.heak.ee/vke-arengu-finatseerimise-seminar) **), kus käsitletakse** erinevaid avaliku- ja pangandussektori väike ja keskmise ettevõtete arengu toetus- ning-finantseerimisvõimalusi ja nende perspektiive. Analoogseid arenguseminare on plaanis korraldada ka edaspidi.

Juba mitmeid aastaid tegutseb ka kuni 3 aastat tegutsenud ettevõtete juhtidele ja omanikele suunatud Harjumaa ettevõtluse mentorklubi, pakkudes mentiidele valdkonnaspetsiifilisi koolitusi, oma ettevõtte arendamisel mentorite individuaalset juhendamist ja ühisarutelusid. HEAK innustamisel toimuvad juba aastaid Harjumaa naisettevõtjate kokkusaamised ja kogemustevahetused. HEAK tegeleb ka turismiettevõtjate tegevuse koordineerimisega ning ühistegevuse käivitamisega.

Ekspordihuviga ettevõtjale soovitame ja abistame oma toote ning teenuse ning välispartneriotsingu kirjeldamisel riiklikult hallatavas ja EAS poolt ülemaailmselt tutvustatavas veebiportaalis [www.tradewithEstonia.com](http://www.tradewithEstonia.com), aga ka muude ekspordikanalite leidmisel.

Ühtlasi korraldab HEAK 1**7. septembril** ettevõtete esindajate ühiskülastuse rahvusvahelisele Skandinaavia suurimale allhanke messile **Tampere Näituse ja Spordikeskuses** ([www.heak.ee/allhankemessi-alhankinta-2014](http://www.heak.ee/allhankemessi-alhankinta-2014) ). **2014 aasta allhanke messi** fookuseks on masinaehitus (laias mõistes) ja seal on esindatud peamiselt [metalli-, elektroonika-, plasti-ja kummitööstus, IKT-lahendused nendes valdkondades, samuti projekteerimine ja nõustamine](http://www.subcontractingtradefair.com/alihankinta_eng/sivu.tmpl?sivu_id=3107;navipath=3118) ja [vastavad ettevõtted](http://amt.fi/en/publication/35/subcontracting-2014-fair-catalogue/). Allhankemess on aastaid olnud Eesti ettevõtjatele abiks uute klientide ja koostööpartnerite leidmisel ning arendusideede genereerimisel.

2013/14 aastal viis pilootprojektina HEAK konsultantide assisteerimisel Põhjamaade Ministrite Nõukogu toel mitmed Harjumaa metallivaldkonna väikeettevõtted tutvuma ja koostöökontakte leidma Soome, Taani ja Rootsi vastavate ettevõtetega. Eesmärgiks oli korraldada ekspordipotentsiaaliga tooteid ning ja teenuseid ja/või tehnoloogiat omavate väike ja keskmise suurusega ettevõtete välisturu partneritega kontakti- ja -koostööotsingu kohtumised koos sellele eelneva nõustamise ning sihtturu ärikeskkonna tutvustusega. 2015 aastal kavatseme vastavat tugitegevust oluliselt laiendada ka **metalli-, puidu, plastmassi- toiduainete-** ja **tekstiilitööstuse** ning **IT** (või sellega lähedalt seotud) väike- ja keskmise suurusega ekspordihuviga ettevõtetele. Projekti tegevused on kavandatud läbi viia **2015 aasta I poolaastal.** Projektis osalemisest huvitatud ettevõtetele palun sellest teada anda HEAK veebilehel [www.heak.ee/vke-kontaktkohtumised](http://www.heak.ee/vke-kontaktkohtumised).

Tootmisettevõtjale aitab HEAK kohalike omavalitsuste kontaktvõrgustiku kaudu ja kohalike omavalitsustega koostöös leida sobilikud kinnisvaraobjektid eelkõige väljaarendatud või väljaarendamisel olevatest tööstus ja tootmisparkidest ja –aladelt. Püütakse leida rakendust omavalitsuste territooriumil kasutuseta jäänud suurematele objektidele, aga ka abistada seiskunud ettevõtete taas- või uuskäivitamisel. Ühtlasi osutame koostöös Ettevõtluse Arendamise Sihtasutusega (EAS) välisinvestorile igakülgset abi investeeringu teostamisel - vahendame informatsiooni Eesti ettevõtluskeskkonnast ja piirkonna ettevõtlusest ja viime investorid kokku neile huvi pakkuda võivate partneritega, aitame leida tegevuseks sobilikke kinnistuid ja hooneid, nõustame ettevõtte loomisel jms.

Täpsemat infot HEAK tegevustest leiab HEAK kodulehelt [www.heak.ee](http://www.heak.ee), kuid ka konsultantidelt nii nõustamiskohtumistelt, telefoni, e-posti kui ka skype teel. Samas on HEAK’is oodatud ideed piirkondade ettevõtluse arendamiseks ja tugevdamiseks, aga ka riigi ettevõtluskeskkonna parendamiseks. Viimaste elluviimiseks, aga ka oma missioonikohaste ülesannete parimaks teostamiseks teeb HEAK koostööd üle Eesti igas maakonnas asuvate analoogsete maakondlike arenduskeskustega, erinevate riiklike institutsioonide (nt. EAS, Majandus- ja Kommunikatsiooni ning Siseministeerium, Töötukassa) ja paljude teiste partneritega.

Aarne Leisalu, Ph.D.

Harju Ettevõtlus- ja Arenduskeskuse investorkonsultant